House 39 Blyde Wildlife Estate | LekkeSlaap
Dié spoggerige selfsorghuis bied hoë gehalte verblyf met ongelooflike uitsigte oor die 400 ha Blyde Wildlife Estate se bos en wildlewe. Die landgoed is aan die voet van die Drakensberge en sowat 16 km buite die dorpie Hoedspruit.
Die huis bestaan uit 3 slaapkamers en 'n solder met 2 enkelbeddens wat as vierde slaapkamer gebruik kan word. Daar is dus slaapplek vir 6 volwassenes en 2 kinders. Daar is 3 badkamers (2 en-suite) met storte. Daar is ook 'n ruim buite-area met 'n grasdak-patio, aparte skemerkelkie-dek, swembad, eetarea, braai-area en parkeerplek. Vanaf die patio en dek kan jy die pragtige Afrika-uitsigte en wild (kameelperde, sebras, blouwildebeeste, vlakvarke, njalas en rooibokke) aanskou.
Ons gaste het die hulp van 'n huishulp (skoonmaak, was en stryk). Ons kan ook verskeie uitstappies (warmlugballonvlugte, wildritte, riviervaarte, ens.) vir jou bespreek. Daar is verskeie motorhuur-maatskappye in die omgewing.